กฎกระทรวงกำหนดคุณสมบัติลักษณะต้องห้าม การแต่งตั้ง การพ้นจากตำแหน่งของประธานกรรมการและกรรมการผู้ทรงคุณวุฒิและการทำบัญชีสำรองเพื่อเลื่อนขึ้นมาดำรงตำแหน่งแทนกรรมการผู้ทรงคุณวุฒิที่พ้นจากตำแหน่งก่อนวาระในคณะกรรมการมาตรฐานการอุดมศึกษาพ.ศ. ๒๕๖๓[๑] อาศัยอำนาจตามความในมาตรา๖ วรรคหนึ่ง และมาตรา ๒๕ วรรคเจ็ด แห่งพระราชบัญญัติระเบียบบริหารราชการกระทรวงการอุดมศึกษาวิทยาศาสตร์ วิจัยและนวัตกรรม พ.ศ. ๒๕๖๒ รัฐมนตรีว่าการกระทรวงการอุดมศึกษา วิทยาศาสตร์วิจัยและนวัตกรรม ออกกฎกระทรวงไว้ดังต่อไปนี้ข้อ๑ ในกฎกระทรวงนี้ประธานกรรมการ หมายความว่า ประธานกรรมการมาตรฐานการอุดมศึกษากรรมการผู้ทรงคุณวุฒิ หมายความว่า กรรมการผู้ทรงคุณวุฒิในคณะกรรมการมาตรฐานการอุดมศึกษาผู้ปฏิบัติงานของสถาบันอุดมศึกษา หมายความว่า พนักงานในสถาบันอุดมศึกษาข้าราชการพลเรือนในสถาบันอุดมศึกษาลูกจ้างของสถาบันอุดมศึกษา และลูกจ้างของส่วนราชการและพนักงานราชการซึ่งปฏิบัติงานในสถาบันอุดมศึกษาสำนักงานปลัดกระทรวง หมายความว่า สำนักงานปลัดกระทรวงการอุดมศึกษาวิทยาศาสตร์วิจัยและนวัตกรรมข้อ๒ ประธานกรรมการและกรรมการผู้ทรงคุณวุฒิต้องมีคุณสมบัติและไม่มีลักษณะต้องห้ามดังต่อไปนี้(๑) มีสัญชาติไทย(๒) มีอายุไม่ต่ำกว่าสามสิบห้าปีบริบูรณ์(๓) มีความรู้ความสามารถ ความเชี่ยวชาญและประสบการณ์เป็นที่ประจักษ์ด้านการอุดมศึกษา(๔) ไม่เป็นบุคคลล้มละลาย(๕) ไม่เป็นคนไร้ความสามารถหรือคนเสมือนไร้ความสามารถ(๖) ไม่เคยมีประวัติเสื่อมเสียทางจริยธรรม จรรยาบรรณ และการประกอบวิชาชีพตามกฎหมายว่าด้วยวิชาชีพ(๗) ไม่เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๘) ไม่เป็นคู่สัญญาหรือผู้มีส่วนได้เสียหรือมีผลประโยชน์โดยตรงในกิจการที่เกี่ยวข้องกับสำนักงานปลัดกระทรวงหรือหน่วยงานในสังกัดสำนักงานปลัดกระทรวงหรือสถาบันอุดมศึกษา เว้นแต่เป็นการศึกษาวิจัยหรือฝึกอบรมเพื่อประโยชน์ในการศึกษา(๙) ไม่เป็นผู้ดำรงตำแหน่งนายกสภาสถาบันอุดมศึกษา กรรมการสภาสถาบันอุดมศึกษาอธิการบดี หรือผู้ปฏิบัติงานของสถาบันอุดมศึกษาข้อ๓ ในการจัดทำรายชื่อผู้สมควรได้รับการแต่งตั้งเป็นประธานกรรมการและกรรมการผู้ทรงคุณวุฒิคณะกรรมการการอุดมศึกษาอาจแต่งตั้งคณะอนุกรรมการเพื่อดำเนินการรวบรวมรายชื่อและตรวจสอบคุณสมบัติและลักษณะต้องห้ามตามข้อ๒ หรืออาจมอบหมายให้สำนักงานปลัดกระทรวงเป็นผู้ดำเนินการ เพื่อเสนอต่อคณะกรรมการการอุดมศึกษาได้ข้อ๔ ให้คณะกรรมการการอุดมศึกษาเสนอชื่อผู้สมควรได้รับการแต่งตั้งเป็นประธานกรรมการคนหนึ่งต่อรัฐมนตรีซึ่งจะต้องมีคุณสมบัติและไม่มีลักษณะต้องห้ามตามข้อ ๒ โดยจะต้องได้รับความยินยอมจากผู้ได้รับการเสนอชื่อนั้นด้วยข้อ๕ ให้คณะกรรมการการอุดมศึกษาเสนอรายชื่อผู้สมควรได้รับการแต่งตั้งเป็นกรรมการผู้ทรงคุณวุฒิจำนวนสองเท่าของจำนวนกรรมการผู้ทรงคุณวุฒิที่จะแต่งตั้งต่อรัฐมนตรีซึ่งจะต้องมีคุณสมบัติและไม่มีลักษณะต้องห้ามตามข้อ ๒ โดยจะต้องได้รับความยินยอมจากผู้ได้รับการเสนอชื่อนั้นด้วยเมื่อรัฐมนตรีได้แต่งตั้งกรรมการผู้ทรงคุณวุฒิแล้วให้รัฐมนตรีนำรายชื่อผู้ซึ่งไม่ได้รับการแต่งตั้งมาเรียงลำดับและจัดทำเป็นบัญชีสำรองต่อไปในกรณีที่รัฐมนตรีจะแต่งตั้งกรรมการผู้ทรงคุณวุฒิเพิ่มขึ้นให้สำนักงานปลัดกระทรวงเสนอรายชื่อจากบัญชีสำรองตามวรรคสองเท่ากับจำนวนที่จะแต่งตั้งเพิ่มต่อรัฐมนตรีเพื่อแต่งตั้งเป็นกรรมการผู้ทรงคุณวุฒิข้อ๖ นอกจากการพ้นจากตำแหน่งตามวาระประธานกรรมการและกรรมการผู้ทรงคุณวุฒิพ้นจากตำแหน่งเมื่อ(๑) ตาย(๒) ลาออก(๓) รัฐมนตรีให้ออก เพราะมีความประพฤติเสื่อมเสีย บกพร่องต่อหน้าที่หรือหย่อนความสามารถ(๔) ขาดคุณสมบัติหรือมีลักษณะต้องห้ามตามข้อ ๒ข้อ๗ ในกรณีที่ประธานกรรมการพ้นจากตำแหน่งก่อนครบวาระให้คณะกรรมการการอุดมศึกษาเสนอชื่อผู้สมควรได้รับการแต่งตั้งเป็นประธานกรรมการคนหนึ่งต่อรัฐมนตรีซึ่งจะต้องมีคุณสมบัติและไม่มีลักษณะต้องห้ามตามข้อ ๒ ภายในสามสิบวันนับแต่วันที่ประธานกรรมการพ้นจากตำแหน่งโดยจะต้องได้รับความยินยอมจากผู้ได้รับการเสนอชื่อนั้นด้วยและให้ผู้ซึ่งได้รับแต่งตั้งให้ดำรงตำแหน่งแทนอยู่ในตำแหน่งเท่ากับวาระที่เหลืออยู่ของผู้ซึ่งตนแทนในกรณีที่กรรมการผู้ทรงคุณวุฒิพ้นจากตำแหน่งก่อนครบวาระหากรัฐมนตรีจะแต่งตั้งกรรมการผู้ทรงคุณวุฒิแทนตำแหน่งที่ว่าง ให้สำนักงานปลัดกระทรวงเสนอรายชื่อจากบัญชีสำรองตามข้อ๕ วรรคสอง เท่ากับจำนวนที่ว่างต่อรัฐมนตรีเพื่อแต่งตั้งเป็นกรรมการผู้ทรงคุณวุฒิภายในสามสิบวันนับแต่วันที่กรรมการผู้ทรงคุณวุฒิพ้นจากตำแหน่งและให้ผู้ซึ่งได้รับแต่งตั้งให้ดำรงตำแหน่งแทนอยู่ในตำแหน่งเท่ากับวาระที่เหลืออยู่ของผู้ซึ่งตนแทนข้อ๘ ในกรณีที่ประธานกรรมการหรือกรรมการผู้ทรงคุณวุฒิพ้นจากตำแหน่งตามวาระให้ดำเนินการให้ได้มาซึ่งประธานกรรมการหรือกรรมการผู้ทรงคุณวุฒิขึ้นใหม่ภายในเก้าสิบวันนับแต่วันที่ครบวาระให้ไว้ณ วันที่ ๒๗ กุมภาพันธ์ พ.ศ. ๒๕๖๓สุวิทย์เมษินทรีย์รัฐมนตรีว่าการกระทรวงการอุดมศึกษาวิทยาศาสตร์ วิจัยและนวัตกรรมหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๒๕ วรรคเจ็ด แห่งพระราชบัญญัติระเบียบบริหารราชการกระทรวงการอุดมศึกษาวิทยาศาสตร์ วิจัยและนวัตกรรม พ.ศ. ๒๕๖๒ กำหนดให้คุณสมบัติ ลักษณะต้องห้าม การแต่งตั้งการพ้นจากตำแหน่งของประธานกรรมการและกรรมการผู้ทรงคุณวุฒิ และการทำบัญชีสำรองเพื่อเลื่อนขึ้นมาดำรงตำแหน่งแทนกรรมการผู้ทรงคุณวุฒิที่พ้นจากตำแหน่งก่อนวาระเป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้พนิดา/จัดทำ๑๑ มีนาคม ๒๕๖๓[๑] ราชกิจจานุเบกษาเล่ม ๑๓๗/ตอนที่ ๑๘ ก/หน้า ๑/๖ มีนาคม ๒๕๖๓